
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 861 

11 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών της Επιτροπής Ειδικών Δαπανών του 

Υπουργείου Εξωτερικών. 1 

Έγκριση υπερωριακής εργασίας υπαλλήλων του 

Υπουργείου Εμπορικής Ναυτιλίας. 2 

Συγκρότηση Επιτροπής για την παραλαβή του έργου 
της Ομάδας Εργασίας για τη διαχειριστική τακτο¬ 
ποίηση και τη σύνταξη απογραφής και απολογι¬ 
σμού του ΕΟΚΦ (Ε.Ο.Π.). 3 

Διοικητική υπαγωγή του Αστυνομικού Σταθμού Κανα- 

λίων της Αστυνομικής Διεύθυνσης Μαγνησίας. 4 

Επέκταση τοπικής αρμοδιότητας Τμήματος Τροχαίας 
Βέροιας της Αστυνομικής Διεύθυνσης Ημαθίας.... 5 


Καθιέρωση υπερωριακής εργασίας για τους Υπαλλή¬ 
λους του Δήμου Αριδαίας Ν. Πέλλας, έτους 2004. 6 

Τροποποίηση μεταγλώττισης και κωδικοποίησης των 
Διατάξεων του Κανονισμού Λειτουργίας του Καλλι- 
μανοπουλείου Εκκλησιαστικού Διακονικού Κέ¬ 
ντρου των Καλαβρύτων. 7 


ΑΠΟΦΑΣΕΙ Σ 

Αριθ. Π48Ε-12430/ΑΣ 5370 (1) 

Ορισμός μελών της Επιτροπής Ειδικών Δαπανών του 
Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 30 του Ν.2594/1998 «Κύρωση ως κώδικα 
του σχεδίου Νόμου Οργανισμός του Υπουργείου Εξωτε¬ 
ρικών» (Α'62), όπως έχει τροποποιηθεί και ισχύει μετο άρ¬ 
θρο 22 παρ.3 του Ν.3242/2004 «Ρυθμίσεις για την Οργά¬ 
νωση και Λειτουργία της Κυβέρνησης, την διοικητική δια¬ 
δικασία και τους ΟΤΑ» (ΑΊ02). 

2. Την υπ' αριθμ. 013.2/10/ΑΣ 46/21.4.1998 Υπουργική 
Απόφαση «Περί τρόπου λειτουργίας της Επιτροπής Ειδι¬ 
κών Δαπανών του ΥΠΕΞ» (Β'427). 

3. Την υπ' αριθμ. 013-5994/ΑΣ 2864/27.2.2004 Υπουργι¬ 
κή Απόφαση «Περί Ορισμού Μελών της Επιτροπής Ειδι¬ 
κών Δαπανών του ΥΠΕΞ» (Β'474). 


4. Τη Διάταξη του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως προ¬ 
στέθηκε μετο άρθρο 1 παρ.2, εδ.ατου Ν.2469/1997 (Α'38) 
και το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

5. Την Υπηρεσιακή Ανάγκη, αποφασίζουμε: 

Ορίζουμε τα μέλη της Επιτροπής Ειδικών Δαπανών του 

Υπουργείου Εξωτερικών, ως εξής: 

Πρόεδρος: Ο Γενικός Γραμματέας του Υπουργείου 
Εξωτερικών 

Αναπληρωτής Προέδρου: ΟΣΤ'ΓενικόςΔιευθυντήςτου 
Υπουργείου Εξωτερικών 
Μέλη: 

1) Ιωάννης Μπεβεράτος, Πληρεξούσιος Υπουργός Α', 
Διευθυντής της Α1 Δ/νσης 

2) Παναγιώτης Καρακάσης, Πληρεξούσιος Υπουργός 
Α', Διευθυντής της Ε2 Δ/νσης Εκκλησιών. 

Αναπληρωματικά μέλη: 

1) Νικόλαος Ζαφειρόπουλος, Πληρεξούσιος Υπουργός 
Α', Διευθυντής της Α11 Δ/νσης 

2) Φραγκίσκος Βέρρος, Πληρεξούσιος Υπουργός Α', Δι¬ 
ευθυντής της Δ1 Δ/νσης 

Γραμματέας: Νικόλαος Γιωτόπουλος, Γραμματέας 
Πρεσβείας Γ στο Διπλωματικό Γραφείο Υπουργού 
Αναπληρωτής Γραμματέας: Μαρία Κοραντή, Ακόλου¬ 
θος Πρεσβείας στο Διπλωματικό Γ ραφείο Υπουργού 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2004 

Ο ΥΠΟΥΡΓΟΣ ΕΞΩΤΕΡΙΚΩΝ 

ΠΕΤΡΟΣ ΜΟΛΥΒΙΑΤΗΣ 
-♦- 

Αριθ. 3351 (2) 

Έγκριση υπερωριακής εργασίας υπαλλήλων του Υπουρ¬ 
γείου Εμπορικής Ναυτιλίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 
2081/1992. 

2. Το Π.Δ. 368/1989 «Οργανισμός Υπουργείου Εργα¬ 
σίας» όπως τροποποιήθηκε και συμπληρώθηκε μεταγενέ¬ 
στερα με το Π.Δ. 436/1991. 

3. Το Π.Δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας. 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/1973. 

6. Τις διατάξεις του άρθρου 18 του Π.Δ/τοςτης 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16του Ν.Δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

10. Την αριθ. 2/80345/0004/8.11.1999 κοινή υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο7παρ. 1 του Ν. 1943/1991». 

11. Το άρθρο 16του Ν. 3205/2003. 

12. Την κοινή υπουργική απόφαση με αρ. πρ. οίκ. 
2/7093/0022/5.2.2004. 

13. Την απόφαση του Υπουργού Εργασίας και Κοιν. 
Ασφαλίσεων αριθ. 4452/22.12.2003 (ΦΕΚ.85/Β/21.1.2004) 
.«Καθορισμός ανωτάτων ορίων υπερωριακής απασχό¬ 
λησης των εργαζομένων στις βιομηχανικές, βιοτεχνικές 

επιχειρήσεις, εκμεταλλεύσεις και εργασίες .Α' . 

ημερολογιακού εξαμήνου 2004». 

14. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.1995 ΠΥΣ και προσαρμο¬ 
γή της στις διατάξεις του Ν. 2470/1997 (ΦΕΚ 109/Α/ 
30.5.1997). 

15. Το με αρ. πρωτ. 5111.15/04/1.3.2004 έγγραφο του 
Υπουργείου Εμπορικής Ναυτιλίας (Γεν. Δ/νση Διοικ. Υπο¬ 
στήριξης-Δ/νση Πολιτικού Προσωπικού). 

16. Την από 18.5.2004 γνώμη του Ανωτάτου Συμβουλί¬ 
ου Εργασίας (ΑΣΕ). 

17. Το γεγονός ότι η δαπάνη μισθοδοσίας έχει προβλε- 
φθεί να καλυφθεί από τις πιστώσεις του ΚΑΕ 0511 και 
0512 του προϋπολογισμού του Υπουργείου Εμπορικής 
Ναυτιλίας, ποσό 1.600 ευρώ, αποφασίζουμε: 

Εγκρίνουμε την υπερωριακή εργασία: 

Για έναν οδηγό (ΔΕ), που υπηρετεί στην ΑΕΝ/ΑΣΠΡΟ- 
ΠΥΡΓΟΥ, μέχρι ογδόντα (80) ώρες, συνολικά. 

Γιαδύο (2) υπαλλήλουςτου Π.Σ.Κ.Ρ./ΕΛΕΥΣΙΝΑΣ, μέχρι 
εκατόν είκοσι (120) ώρες, συνολικά. 

Γιαέναν (1) υπάλληλο του Π.Σ.Κ.Ρ./ΠΑΤΡΑΣ, μέχρι εξή¬ 
ντα (60) ώρες, συνολικά. 

Γ ια έναν (1) υπάλληλο του Π.Σ.Κ.Ρ./ΙΣΘΜΙΑΣ, μέχρι εί¬ 
κοσι (20) ώρες, συνολικά καιγιατρεις (3) υπαλλήλουςτου 
Π.Σ.Κ.Ρ./ΠΕΙΡΑΙΑ, μέχρι εξήντα (60) ώρες, συνολικά, πλέ¬ 
ον των νομίμων ορίων υπερωριακής εργασίας. 


Η απόφαση αυτή ισχύει αναδρομικά ένα (1) μήνα από τη 
δημοσίευσή της στην Εφημερίδα της Κυβερνήσεως και 
μέχρι 30.6.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 2004 

Ο Γ ενικός Γ ραμματέας 

ΔΗΜ. ΚΟΝΤΟΣ 

-♦- 

Αριθ. ΔΥ1 δ/42686 (3) 

Συγκρότηση Επιτροπής για την παραλαβή του έργου της 
Ομάδας Εργασίας για τη διαχειριστική τακτοποίηση 
και τη σύνταξη απογραφής και απολογισμού του 
ΕΟΚΦ (Ε.Ο.Π.) 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 2 του Ν. 3209/2003 «Ρυθμί¬ 
σεις θεμάτων αρμοδιότητας Υπουργείου Υγείας και Πρό¬ 
νοιας» (ΦΕΚ 304Α724.12.2003) σύμφωνα με τις οποίες 
συγκροτούνται ομάδες εργασίες για τη διαχειριστική τα¬ 
κτοποίηση και τη σύνταξη απογραφών και απολογισμών 
του ΠΙΚΠΑ και του ΕΟΠ. 

2. Τις διατάξεις του άρθρου 128 του Π.Δ. 95/2000 (ΦΕΚ 
76/τ.Α/10.3.2000) Οργανισμός του Υπουργείου Υγείας 
και Πρόνοιας όπως τροποποιήθηκε μεταγενέστερα. 

3. Το από 29.1.2004 έγγραφο της Δ/νσης Προστασίας 
Οικογένειας του Υπουργείου μας. 

4. Το με αριθμ. 2/12374/0004/3.5.2004 έγγραφο του 
Γ.Λ.Κ. σχετικό με την υπόδειξη εκπροσώπου στις Επιτρο¬ 
πές Παραλαβής του έργου των ομάδων εργασίας για τη 
διαχειριστική τακτοποίηση και τη σύνταξη απογραφών 
και απολογισμών του ΠΙΚΠΑ και του Ε.Ο.Π. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθόσον η σχετική δαπάνη θα προκό¬ 
ψει με τον καθορισμό της αμοιβής ή αποζημίωσης των με¬ 
λών των επιτροπών, που θα γίνει ύστερα από την έκδοση 
σχετικής κοινής υπουργικής απόφασης, αποφασίζουμε: 

Α. Συγκροτούμε Επιτροπή Παραλαβής του έργου της 
Ομάδας Εργασίας για τη διαχειριστική τακτοποίηση και 
τη σύνταξη απογραφής και απολογισμού του ΕΟΚΦ-ΕΟΠ 
και διορίζουμε μέλη τους τα κάτωθι αναφερόμενα πρό¬ 
σωπα: 

1. Μπατζίκα Νικόλαο, υπάλληλο με Α' βαθμό του κλάδου 
ΔΕ Διοικητικού- Λογιστικού, που υπηρετεί στη Διεύθυνση 
Προσωπικού. 

2. Σαλαούνη Χρήστο, υπάλληλο με Α' βαθμό του κλάδου 
ΔΕ Διοικητικού- Λογιστικού, που υπηρετεί στη Διεύθυνση 
Προμηθειών. 

3. Κάσσιου Ρήγω, με Α' βαθμό του κλάδου ΠΕ Δημοσιο¬ 
νομικών, Προϊσταμένη Τμήματος στην Υ.Δ.Ε. του Υπουρ¬ 
γείου Υγείας και Πρόνοιας με αναπληρωτή της τον Παρ- 
γανά Αθανάσιο, υπάλληλο με Α' βαθμό, ομοίως. 

Β. Έργο της Επιτροπής είναι η παραλαβή του έργου της 
Ομάδας Εργασίας για τη διαχειριστική τακτοποίηση και 
τη σύνταξη απογραφής και απολογισμού του ΕΟΚΦ- 
Ε.Ο.Π. 

Γ. Πρόεδρο της Επιτροπής ορίζουμε τον Μπατζίκα Νι¬ 
κόλαο. 

Δ. Η Επιτροπή υποχρεούται να ολοκληρώσει το έργο 
της σε χρονικό διάστημα ενός (1) μηνάς από την ημερο¬ 
μηνία παράδοσης του προαναφερόμενου έργου. 

Ε. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 27 Μάίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 7001/2/1244-ι' (4) 

Διοικητική υπαγωγή του Αστυνομικού Σταθμού Κανα- 
λίωντης Αστυνομικής Διεύθυνσης Μαγνησίας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 4 και 6 
του Ν. 1481/1984 «Οργανισμός Υπουργείου Δημόσιας 
Τάξης» (Α'-152), όπως το δεύτερο άρθρο αντικαταστάθη- 
κε με το άρθρο 1 παρ. 1 του Ν. 1590/1986 (Α'- 49). 

2. Τις διατάξειςτων άρθρων 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 του Ν.2081/1992 (Α'-154) και 
αντικαταστάθηκε με το άρθρο 1 παρ. 2 εδάφ. α' του 
Ν.2469/1997 (Α'-38). 

3. Τις διατάξειςτου άρθρου 1 περίπτωση Β'εδάφια2και 
4 της 7004/3/41-ε' από 26.4.2004 απόφασης του Υφυ¬ 
πουργού Δημόσιας Τάξης «Μεταβίβαση αρμοδιοτήτων 
Υφυπουργού Δημόσιας Τάξης σε υφιστάμενα υπηρεσια¬ 
κά όργανα» (Β -720). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Διοικητική Υπαγωγή 

Ο Αστυνομικός Σταθμός Καναλίωντου Αστυνομικού Τμή- 
ματος Περιφέρειας Βόλου της Αστυνομικής Διεύθυνσης 
Μαγνησίας υπάγεται, εφεξής, διοικητικά στο Αστυνομικό 
Τμήμα Βελεστίνου της ίδιας Αστυνομικής Διεύθυνσης. 

Άρθρο 2 
Έναρξη Ισχύος 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μάίου 2004 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 7001/2/1263-ί (5) 

Επέκταση τοπικής αρμοδιότητας Τμήματος Τροχαίας Βέ¬ 
ροιας της Αστυνομικής Διεύθυνσης Ημαθίας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξειςτων άρθρων 8 παρ. 5 και 11 παρ. 6του 


Ν. 1481/1984 «Οργανισμός Υπουργείου Δημόσιας Τά¬ 
ξης» (Α -152), όπως το δεύτερο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α'-49). 

2. Τις διατάξειςτου άρθρου 28παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημοσίας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 του Ν. 2081/1992 (Α'-154) και 
αντικαταστάθηκε με το άρθρο 1 παρ. 2 εδάφ. α'του 
Ν.2469/1997 (Α'-38). 

4. Τις διατάξεις του άρθρου 1 περιπτ. β' εδάφιο 4 της 
7004/3/41-ε από 26.4.2004 απόφασης του Υφυπουργού 
Δημόσιας Τάξης «Μεταβίβαση αρμοδιοτήτων Υφυπουρ¬ 
γού Δημόσιας Τάξης σε υφιστάμενα υπηρεσιακά όργα¬ 
να». (Β'-720). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Επέκταση τοπικής αρμοδιότητας 

1. Επεκτείνεται η τοπική αρμοδιότητα του Τμήματος 
Τροχαίας Βέροιας της Αστυνομικής Διεύθυνσης Ημαθίας 
και στο τμήμα της Εγνατίας οδού, που προσδιορίζεται 
από τον ανισόπεδο κόμβο Βέροιας μέχρι τον ανισόπεδο 
κόμβο Πολυμύλου Κοζάνης. 

2. Μετη ρύθμιση της προηγούμενης παραγράφου, ητο- 
πική αρμοδιότητα του Τμήματος Τροχαίας Κοζάνης της 
Αστυνομικής Διεύθυνσης Κοζάνης, περιορίζεται ως προς 
το τμήμα του οδικού δικτύου της προαναφερόμενης 
οδού, που περιλαμβάνεται στην περιοχή δικαιοδοσίας 
του. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει απάτην δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μάίου 2004 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 4496 (6) 

Καθιέρωση υπερωριακής εργασίας για τους Υπαλλήλους 
του Δήμου Αριδαίας Ν. Πέλλας, έτους 2004. 

Ο ΔΗΜΑΡΧΟΣ ΑΡΙΔΑΙΑΣ Ν. ΠΕΛΛΑΣ 

Έχοντας υπόψη: 

1) Τις διατάξεις του άρθρου 16 του Ν. 3205/2003, «μι- 
σθολογικές ρυθμίσεις λειτουργών και Υπαλλήλων Δημο¬ 
σίου, Ν.Π.Δ.Δ. καιΟ.Τ.Α. κ.λπ.». 

2) Τις διατάξεις της παρ. 10 του άρθρου 12 του Ν. 
2503/1997 (ΦΕΚ107/τ.Α/30.5.1997) «περί διοίκησης - Ορ¬ 
γάνωσης - Στελέχωσης της Περιφέρειας κ.λπ.». 

3) Το άρθρο. 114του Π.Δ. 410/1995 Δ.Κ.Κ. 

4) Την ανάγκη καθιέρωσης υπερωριακής εργασίας 
στους υπηρετούντες Υπαλλήλους του Δήμου, για την εύ¬ 
ρυθμη λειτουργίατωνΥπηρεσιώντου, λόγω ανεπάρκειας 

του προσωπικού και των συνεχώς αυξανόμενων αντικει¬ 
μένων και αρμοδιοτήτων των Δήμων. 

5) Το γεγονός ότι με την παρούσα απόφαση προκαλεί- 
ται δαπάνη ποσού 16.000 € περίπου, η οποία είναι εγγε¬ 
γραμμένη και θα βαρύνει τον Κ.Α. 05/113.1 του 
Προύπ/σμού του Δήμου τρέχοντος έτους. 

6) Την αριθ. 2022941/2297/7.4.1998 εγκύκλιο του Γεν. 
Λογιστηρίου του Κράτους, με την οποία παρέχονται διευ- 
κρινήσεις για καθιέρωση υπερωριακής εργασίας, βάσει 
των διατάξεων του άρθρου 15του Ν. 2592/1998, αποφα¬ 
σίζουμε: 

Εγκρίνουμε την καθιέρωση υπερωριακής εργασίας, για 
τους (36) τριάντα έξι υπαλλήλους που υπηρετούν στις 
υπηρεσίες του Δήμου μας, ήτοι τρεις ΠΕ-1, δύο ΠΕ-3, 
έναν ΠΕ-4, έναν ΠΕ-5, έναν ΠΕ-9, έναν ΠΕ-11, είκοσι ΔΕ¬ 
Ι, ένανΔΕ-5, έναν ΔΕ-29, τέσσερεις ΥΕ-1 καιένανΥΕ-13 
και για το χρονικό διάστημα όλου του έτους 2004, καθό¬ 
σον ο όγκος των εργασιών δεν δύναται να αντιμετωπισθεί 
μέσα στο κανονικό ωράριο, έξι χιλιάδες {6.000} ώρες,για 
απογευματινή εργασία μέχρι 22α ώρα, εργασίμων ημε¬ 
ρών, οι οποίες θα κατανεμηθούν στους παραπάνω και δεν 
θα υπερβαίνουν τις εξήντα (60) ανά υπάλληλο μηνιαίως. 

Από την παρούσα απόφαση προκαλείται δαπάνη ποσού 
16.000 € περίπου,η οποία είναι εγγεγραμμένη και θα βα¬ 
ρύνει τον Κ.Α. 05/113.1 του Προϋπ/σμού του Δήμου τρέ¬ 
χοντος έτους. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αριδαία, 26 Μαρτίου 2004 
Ο Δήμαρχος 
ΧΡΗΣΤΟΣ ΜΠΙΝΟΣ 
-♦- 

Αριθ. 303 (7) 

Τροποποίηση μεταγλώττισης και κωδικοποίησης των Δια¬ 
τάξεων του Κανονισμού Λειτουργίας του Καλλιμανο- 
πουλείου Εκκλησιαστικού Διακονικού Κέντρου των 
Καλαβρύτων. 

ΙΕΡΑ ΜΗΤΡΟΠΟΛΙΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Έχοντας υπ’ όψη: 

α) Τις διατάξεις των άρθρων 1 παρ. 4, 29 παρ. 1 και 59 
παρ. 2 του Νόμου 590/1977. 

β) Τα εν τη υπ’ αριθμ. 17/2.1.1981 Πράξει Ημών διαλαμ¬ 
βανόμενα περί ιδρύσεως Ευαγούς Εκκλησιαστικού Ιδρύ¬ 
ματος εν Καλαβρύτοις προς περίθαλψιν ηλικιωμένων 
ατόμων, αλλά και προς εξυπηρέτησιν των ιεραποστολι¬ 
κών αναγκών της Επαρχίας Καλαβρύτων. 

γ) Ταεντω υπ’αριθμ. 16985/2.1.1981 Δωρητηρίω Συμ- 
βολαίω του Συμβολαιογράφου Καλαβρύτων Γεωργίου 
Σπυρ. Σαμαρτζοπούλου διαλαμβανόμενα. 

δ) Την υπ’ αριθμ. 1254/26.4.1985 Πράξη του περί Ημάς 
Μητροπολιτικού Συμβουλίου. 

ε) Τα εντω υπ’ αριθμ. 43754/29.6.1985 Δωρητηρίω Συμ¬ 
βόλαια) του Συμβολαιογράφου Αθηνών Ιωάννου Δημ. 
Αναγνωστίδη διαλαμβανόμενα, όπως ετροποποιήθησαν 
και συνεπληρώθησανδιάτου υπ’ αριθμ. 42592/12.5.2004 
Συμβολαίου του Συμβολαιογράφου Αθηνών Κωνσταντί¬ 
νου Σπ. Βέννη, ως και την σαφή και περιοριστικώς εκπε- 
φρασμένην διά των δύο (2) τούτων Συμβολαίων βούληση 
του Δωρητού Γρηγορίου Περικλέους Καλλιμανοπούλου. 


στ) Την υπ’ αριθμ. 39/8.6.1993 Πράξη Ημών, που δημο- 
σιεύθηκε στο υπ’ αριθμ. 509/9.7.1993 Φ.Ε.Κ. και 

ζ) Την υπ’ αριθμ. 1433/17.5.2004 Πράξη του Μητροπο- 
λιτικού Συμβουλίου της πραγματοποιηθείσης ΚΟΙΝΗΣ 
ΣΥΝΕΔΡΙΑΣ του περί ημάς Μητροπολιτικού Συμβουλίου 
και του Διοικητικού Συμβουλίου του Καλλιμανοπουλείου 
Εκκλησιαστικού Διακονικού Κέντρου, αποφασίζουμε: 

Τροποποιούμε ως ακολούθως και κωδικοποιούμε συγ¬ 
χρόνως τον από του έτους 1990 δια της Εφημερίδος της 
Κυβερνήσεως (Φ.Ε.Κ. υπ’ αριθμ. 630/τ.Β'/3.10.1990) δη- 
μοσιευθέντα ΚΑΝΟΝΙΣΜΟ ΛΕΙΤΟΥΡΓΙΑΣ του «ΚΑΛΛΙΜΑ- 
ΝΟΠΟΥΛΕΙΟΥ ΕΚΚΛΗΣΙΑΣΤΙΚΟΥ ΔΙΑΚΟΝΙΚΟΥ ΚΕ¬ 
ΝΤΡΟΥ», έχοντα ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
του 

ΚΑΛΛΙΜΑΝΟΠΟΥΛΕΙΟΥ ΕΚΚΛΗΣΙΑΣΤΙΚΟΥ ΔΙΑΚΟΝΙΚΟΥ 
ΚΕΝΤΡΟΥ (Κ.Ε.ΔΙ.Κ.) 

ΠΡΟΟΙΜΙΟΝ 

Το ΚΑΛΛΙΜΑΝΟΠΟΥΛΕΙΟΝ ΕΚΚΛΗΣΙΑΣΤΙΚΟΝ ΔΙΑΚΟ¬ 
ΝΙΚΟΝ ΚΕΝΤΡΟΝ ιδρυθέν κατ’ αρχήν διά της υπ’ αριθμ. 
17/2.1.1981 Πράξεως του Μητροπολίτου Καλαβρύτων 
και Αιγιαλείας ΑΜΒΡΟΣΙΟΥ, μετά την αποδοχή της διά 
του υπ’ αριθ. 16985/ 2.1.1981 δωρητηρίου Συμβολαίου 
του Συμβολαιογράφου Καλαβρύτων Γεωργίου Σαμαρ¬ 
τζοπούλου δωρεάς του Συλλόγου «ΟΙ ΦΙΛΟΙ ΤΟΥ ΓΗΡΟ¬ 
ΚΟΜΕΙΟΥ» έλαβε την οριστικήν μορφήν αυτού και υπό- 
στασιν διά της υπ’ αριθμ. 1254/26.4.1985 Πράξεως του 
Μητροπολιτικού Συμβουλίου και των διαλαμβανομένων 
στο υπ’ αριθμ. 43754/29.6.1985 δωρητήριο Συμβόλαιο 
του Συμβολαιογράφου Αθηνών Ιωάννου Δημ. Αναγνωστί- 
δη, όπου και η σαφώς και περιοριστικώς εκπεφρασμένη 
βούληση του Μεγάλου Δωρητού ΓΡΗΓΟΡΙΟΥ ΠΕΡ. ΚΑΛ- 
ΛΙΜΑΝΟΠΟΥΛΟΥ, τροποποιηθείσα και συμπληρωθείσα 
διά του παραπάνω αναφερομένου νεωτέρου Συμβολαί¬ 
ου, θα λειτουργή δε και θα διοικείται εφ’ εξής ως ακολού¬ 
θως: 

ΑΡΘΡΟ Ιο 

ΧΑΡΑΚΤΗΡΑΣ -ΣΦΡΑΠΔΑ- ΕΔΡΑ 

α) Τό «ΚΑΛΛΙΜΑΝΟΠΟΥΛΕΙΟΝ ΕΚΚΛΗΣΙΑΣΤΙΚΟΝ ΔΙΑ¬ 
ΚΟΝΙΚΟΝ ΚΕΝΤΡΟΝ», εφ’ εξής «Κ.Ε.ΔΙ.Κ.», είναι φιλαν¬ 
θρωπικό και ιεραποστολικό εκκλησιαστικό Ίδρυμα, το 
οποίον αποτελεί αυτοτελή Υπηρεσία της Ιεράς Μητροπό- 
λεως Καλαβρύτων καί Αιγιαλείας με ίδιο τρόπο Διοικήσε- 
ως, στην αποκλειστική μέριμνα και ευθύνη της οποίας 
υπάγεται πνευματικώς, οικονομικώς και διοικητικώς, λει¬ 
τουργεί δε νομίμως και εντός των πλαισίων, τα οποία ορί¬ 
ζει ο Νόμος 590/1977. 

β) Το «Κ.Ε.ΔΙ.Κ.» έχει δική του σφραγίδα, η οποία στο κέ¬ 
ντρο της φέρει τον δικέφαλο αετό, πέριξ δε αυτού τις λέ¬ 
ξεις: «ΚΑΛΛΙΜΑΝΟΠΟΥΛΕΙΟΝ ΕΚΚΛΗΣΙΑΣΤΙΚΟΝ ΔΙΑΚΟ¬ 
ΝΙΚΟΝ ΚΕΝΤΡΟΝ», του λοιπού ως «Κ.Ε.ΔΙ.Κ.» αναγραφό¬ 
μενο χάριν συντομίας. 

Στη διεξαγόμενη αλληλογραφία τα επιστολόχαρτα κλπ. 
Έγγραφα φέρουν τον πλήρη τίτλον του Ιδρύματος, ο 
οποίος έχει ως εξής: 

ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 
ΚΑΛΛΙΜΑΝΟΠΟΥΛΕΙΟΝ ΕΚΚΛΗΣΙΑΣΤΙΚΟΝ 
ΔΙΑΚΟΝΙΚΟΝ ΚΕΝΤΡΟΝ 
ΕΤΟΣ ΙΔΡΥΣΕΩΣ 1981 

γ) Έδρα του «Κ.Ε.ΔΙ.Κ.» ορίζεται η μαρτυρική και ιστο¬ 
ρική πόλη των Καλαβρύτων. 

ΑΡΘΡΟ 2ο 
ΣΚΟΠΟΣ 

Ο σκοπός του «Κ.Ε.ΔΙ.Κ.» ορίζεται σαφώς στα εν τω 
Προοιμίω μνημονευόμενα δωρητήρια Συμβόλαια όπως 
σήμερα ισχύουν, ενταύθα δε περιγράφεται και καθορίζε¬ 
ται συνοπτικώς ως εξής: 

1. ΠΕΡΙΘΑΛΨΗ ΗΛΙΚΙΩΜΕΝΩΝ 

α) Η παροχή στέγης, τροφής, ιατρικής και νοσηλευτι¬ 
κής αντιλήψεως από κανονικά διωρισμένους εσωτερι¬ 
κούς ιατρούς και διπλωματούχους Νοσηλεύτριες και γε¬ 
νικώς η προσήκουσα αρωγή, ενίσχυση και προστασία 
υπερηλίκων αυτοεξυπηρετούμενων ατόμων διά της λει¬ 
τουργίας Μονάδος Φροντίδος Ηλικιωμένων (Μ.Φ.Η.) αυ¬ 
τοεξυπηρετούμενων και 

β) Η περίθαλψη υπερηλίκων και μη αυτοεξυπηρετούμε¬ 
νων ατόμων, πασχόντων από τα παρεπόμενα του γήρα¬ 
τος ή χρόνιες αλλά μη μολυσματικές νόσους, διά της λει¬ 
τουργίας Μονάδος Φροντίδος Ηλικιωμένων (Μ.Φ.Η.) 
προσώπων μη αυτοεξυπηρετούμενων διά της λειτουρ¬ 
γίας Τμήματος Χρονιών Πασχόντων. 

Οι υπηρεσίες αυτές παρέχονται κατά προτίμηση προς 
άτομα καταγόμενα από την Επαρχία Καλαβρύτων, εάν δε 
υπάρχει δυνατότης, και από οποιαδήποτε άλλη περιοχή 
της Ελλάδος σε ιδιόκτητο κτίριο της Ιεράς Μητροπόλεως 
ειδικά κατασκευασμένο στα Καλάβρυτα για το σκοπό αυ¬ 
τό, όπως αναφέρεται στο δωρητήριο Συμβόλαιο με 
αριθμ. 43754/1985. Η αποκλειστική χρήση του κτιρίου αυ¬ 
τού έχει δοθεί στο «Κ.Ε.ΔΙ.Κ.», εφ’ εξής «κτίριον του 
Κ.Ε.ΔΙ.Κ.». 

Οι υπηρεσίες αυτές επεκτεινόμενες, παρέχονται σήμε¬ 
ρα και στον Ιο όροφο ετέρου μισθωμένου με συμβολικό 
μίσθωμα κτιρίου, κατάλληλα διαμορφωμένου και ανακαι¬ 
νισμένου με νεώτερη Δωρεά του Μεγάλου Δωρητού Γρη- 
γορίου Π. Καλλιμανοπούλου. Το κτίριο τούτο ευρίσκεται 
επίσης στα Καλάβρυτα και ανήκει στην κυριότητα αρχαι- 
οτέρου εκκλησιαστικού Ιδρύματος της Ιεράς Μητροπό¬ 
λεως Καλαβρύτων και Αιγιαλείας, πού είναι γνωστό με το 
όνομα «Εκκλησιαστικόν Ορφανοτροφείον Καλαβρύτων» 
η απλώς «Ορφανοτροφείον». 

2. ΔΡΑΣΤΗΡΙΟΤΗΤΕΣ ΤΟΥ ΕΚΚΛΗΣΙΑΣΤΙΚΟΥ ΔΙΑΚΟΝΙ¬ 
ΚΟΥ ΚΕΝΤΡΟΥ 

α) Η πραγματοποίηση πνευματικών, μορφωτικών και 
πολιτιστικών γενικώτερα εκδηλώσεων στά πλαίσιο του ιε¬ 
ραποστολικού έργου της Εκκλησίας και της Ιεράς Μη¬ 
τροπόλεως Καλαβρύτων και Αιγιαλείας, όπωςλ.χ. η διορ¬ 
γάνωση πνευματικού ή επιστημονικού περιεχομένου Δια¬ 
λέξεων, εορταστικών Εκδηλώσεων, πολιτιστικού 
χρακτήρος Εκθέσεων, επιστημονικών Συνεδρίων, επι¬ 
μορφωτικών Σεμιναρίων κ.ά. περεμφερών δραστηριοτή¬ 
των ώς και η παροχή φιλοξενίας (ήτοι στέγης, τροφής και 
υπηρεσιών) διά της λειτουργίας Ξενώνος προς υλοποίη- 
σιντων ανωτέρω στόχων συνιστούντον δεύτερο πόλο της 
δραστηριότητοςτου «Κ.Ε.ΔΙ.Κ.». 

Η ένταξη του Ξενώνος στο πρόγραμμα του λεγομένου 
«Θρησκευτικού Τουρισμού», η προώθηση εκδηλώσεων 
για την ενίσχυση της Ενορίας και της ενοριακής ζωής, η 
διάθεση των εγκαταστάσεων σε Κρατικούς και άλλους 
Φορείς του Δημοσίου Τομέως για την πραγματοποίηση 
Προγραμμάτων Εκπαιδεύσεως ή Επιμορφώσεως των 
Στελεχών των κ.λπ. εντάσσονται επίσης στους σκοπούς 
του Διακονικού Κέντρου του «Κ.Ε.ΔΙ.Κ.». Η φιλοξενία πά- 
σης μορφής πολιτιστικών και πολιτισμικών συλλογικών 


εκδηλώσεων στις εγκαταστάσεις του «κτιρίου του 
Κ.Ε.ΔΙ.Κ.» δέον να θεωρείται αυτονόητη. 

β) Οι παραπάνω δραστηριότητες στεγάζονται και ανα¬ 
πτύσσονται στο Ισόγειο και στο 2ο Όροφο του «Κτιρίου 
του Κ.Ε.ΔΙ.Κ.». Οι χώροι αυτοί είναι κατάλληλα διαμορ¬ 
φωμένοι, ώστε να παρέχουν υψηλής ποιότητος ξενοδο¬ 
χειακές υπηρεσίες. 

γ) Με τις παραπάνω δραστηριότητες, προςτοιςάλλοις, 
σκοπείται η ψυχολογική ενίσχυση των υπερηλίκων, των 
κατοικούντων και περιθαλπομένων στον Ιο Όροφο του 
«κτιρίου του Κ.Ε.ΔΙ.Κ.». Με την καθημερινή κίνηση προ¬ 
σώπων και προσωπικοτήτων στους χώρους του 
«Κ.Ε.ΔΙ.Κ.» οι ευρισκόμενοι στην δύση της ζωής των ένοι¬ 
κοι του «Κ.Ε.ΔΙ.Κ.» μπορούν να αισθάνωνται ότι, αν και 
υπερήλικοι, δεν ευρίσκονται στο περιθώριο της κοινωνίας 
και της κοινωνικής ζωής. 

ΑΡΘΡΟ 3ο 

ΠΟΡΟΙ ΤΟΥ ΚΕΝΤΡΟΥ 

Πόροι του Κέντρου είναι: 

1. Οι πόροι από την αξιοποίηση της ακίνητης περιου¬ 
σίας του. 

2. Οι εκάστοτε επιχορηγήσεις της Ιεράς Μητροπόλεως. 

3. Οι εκάστοτε επιχορηγήσεις του Δωρητού. 

4. Τα δικαιώματα από Συμβάσεις, που συνάπτονται με¬ 
ταξύ του «Κ.Ε.ΔΙ.Κ.» και Ασφαλιστικών Ταμείων, όπως 
Ι.Κ.Α., Ο.Γ.Ακ.λπ. 

5. Οι εισφορές των Ιερών Ναών, Ιερών Μονών και Ιερών 
Προσκυνημάτων. 

6. Οι εκούσιες εισφορές των χριστιανών. 

7. Οι επιχορηγήσεις του Εκκλησιαστικού Ορφανοτρο¬ 
φείου Καλαβρύτων. 

8. Οι επιχορηγήσεις του Κράτους, οι πρόσοδοι από ερά¬ 
νους, λαχειοφόρους αγορές κ.λπ. 

9. Οι κληρονομιές, κληροδοσίες, δωρεές καί κάθε άλλη 
προσφορά φυσικών ή νομικών προσώπων. 

ΑΡΘΡΟ 4ο 

ΠΕΡΙΟΥΣΙΑ ΤΟΥ ΚΕΝΤΡΟΥ 

Σε περίπτωση διαλύσεως του «Κ.Ε.ΔΙ.Κ.» όλη η κινητή 
και ακίνητη περιουσία του περιέρχεται αυτοδικαίως στο 
Νομικό Πρόσωπο της Ιεράς Μητροπόλεως Καλαβρύτων 
και Αιγιαλείας. 

ΑΡΘΡΟ 5ο 

ΕΙΣΑΓΩΓΗ ΤΩΝ ΗΛΙΚΙΩΜΕΝΩΝ ΠΡΟΣΩΠΩΝ 

Τα της εισαγωγής στο «Κ.Ε.ΔΙ.Κ.», των δικαιωμάτων και 
των υποχρεώσεων τόσο των αυτοεξυπηρετουμένων όσο 
και των μη αυτό-εξυπηρετουμένων προσώπων, τα οποία 
περιθάλπονται υπ αυτού, καθώς και τα των προς αυτούς 
παρεχομένων υπηρεσιών, ορίζονται στον Εσωτερικό Κα¬ 
νονισμό Λειτουργίας του «Κ.Ε.ΔΙ.Κ.», όπως εκάστοτε αυ¬ 
τός ισχύει. 

ΑΡΘΡΟ 6ο 

ΠΟΙΜΑΝΤΙΚΕΣ ΚΑΙ ΠΟΛΙΤΙΣΤΙΚΕΣ ΔΡΑΣΤΗΡΙΟΤΗΤΕΣ 

1. Σε κατάλληλα διαμορφωμένους χώρους του 
«Κ.Ε.ΔΙ.Κ.», περί ων οι παράγραφοι 2 και 3 του άρθρου 2 
του παρόντος, πραγματοποιούνται οι εκκλησιαστικές και 
πολιτιστικές δραστηριότητες του «Κ.Ε.ΔΙ.Κ» σύμφωνα με 
τον ευρύτερο σκοπό του. 

2. Για την πραγματοποίηση πολιτιστικών γενικά εκδη¬ 
λώσεων, εκτός εκείνων που γίνονται από την Ιερά Μητρό- 

πόλη, απαιτείται απόφαση του Δ.Σ., λαμβανομένη κατό¬ 
πιν εισηγήσεως του Διευθυντού. Στην απόφαση του Δ.Σ. 
προσδιορίζονται επίσης οι προϋποθέσεις και οι όροι 
πραγματοποιήσεως της εκδηλώσεως. 

3. Οποιαδήποτε εκδήλωση πραγματοποιείται στο 
«Κ.Ε.ΔΙ.Κ.» χωρίς καμμιά περαιτέρω έγκριση μπορεί να 
αποτυπώνεται από τη Διεύθυνση του «Κ.Ε.ΔΙ.Κ.» σε φω¬ 
τογραφίες, μαγνητικές ταινίες (Ταρεε, Ν/ίάθο Ιερεε), ψη¬ 
φιακές καταγραφές (Οϋ-Βοπι) κ.λπ. και να χρησιμοποιεί¬ 
ται για την προβολή των δραστηριοτήτων του Κέντρου. 

4. Όσοι περιθάλπονται στο «Κ.Ε.ΔΙ.Κ.» και όσοι εργάζο¬ 
νται σ’ αυτό έχουν το δικαίωμα να παρακολουθούν δωρεάν 
τις εκδηλώσεις που πραγματοποιούνται σ’ αυτό, ακόμη και 
αν έχει ορισθή αντάλλαγμα για την παρακολούθησή τους. 

ΑΡΘΡΟ 7ο 

ΞΕΝΩΝΑΣ 

1. Σε κατάλληλα διαμορφωμένο χώρο του «Κ.Ε.ΔΙ.Κ.» 
λειτουργεί Ξενώνας. Στον Ξενώνα μπορούν να διαμένουν 
για ανάπαυση και να διανυκτερεύουν οι επισκέπτες του 
Κέντρου, οι δωρητές και οι συνεργάτες του «Κ.Ε.ΔΙ.Κ.», οι 
συγγενείς και φίλοι των περιθαλπομένων, οι μετέχοντας 
στα διάφορα Συνέδρια, Εκθέσεις και εκδηλώσεις των πο¬ 
λιτιστικών δραστηριοτήτων του Κέντρου και όσοι θεω¬ 
ρούνται φιλοξενούμενοι της Ιεράς Μητροπόλεως. Για 
όλες τις άλλες, εκτός της τελευταίας, περιπτώσεις, απαι¬ 
τείται άδεια του Διευθυντού. 

2. Οι υπηρεσίες του Ξενώνα παρέχονται είτε δια της κα¬ 
ταβολής χρηματικού τίνος ποσού, το ύψος του οποίου 
ορίζεται εκάστοτε υπό του Δ.Σ., ώστε να καλύπτωνται τά 
έξοδα φιλοξενίας, είτε δωρεάν. Στη δεύτερη περίπτωση 
γίνεται σύσταση στους φιλοξενουμένους να συνεισφέ¬ 
ρουν ό,τι προαιρούνται κατά την δύναμή του έκαστος. 

3. Οι φιλοξενούμενοι μπορούν να κάνουν χρήση του Ξε¬ 
νώνα κανονικώς μόνο επί δύο ημέρες. Η παραμονή τους 
δύνανται να παρατείνεται κατόπιν ειδικής αδείας παρεχο- 
μένης μόνον υπό του ΣεΒασμιωτάτου Μητροπολίτου- 
Προέδρου. 

ΑΡΘΡΟ 8ο 

ΔΙΟΙΚΗΣΗ ΤΟΥ ΙΔΡΥΜΑΤΟΣ 

1. Η Διοίκηση καιΔιαχείρησητου Κ.Ε.ΔΙ.Κ. ασκείται από 
το Διοικητικό Συμβούλιο, το οποίο συγκροτούν: 

α) Ο εκάστοτε Μητροπολίτης Καλαβρύτων και Αιγιαλεί- 
ας, αναπληρούμενος υπάτου Αντιπροέδρου του Δ.Σ., επι- 
φυλασσομένης της διατάξεωςτου άρθρου Ιθπαραγρ. 1 
του παρόντος Κανονισμού. 

β) Ένας Εφημέριος του Μητροπολιτικού Ναού των Κα¬ 
λαβρύτων, οριζόμενος μετά του Αναπληρωτού του υπό 
του Μητροπολίτου. 

γ), δ) και ε) Τρία Μέλη - Εκπρόσωποι του Δωρητού Γρη- 
γορίου Π. Καλλιμανοπούλου, τά οποία υποδεικνύονται 
εκάστοτε γραπτώς υπό του Δωρητού ή του Κληρονόμου 
του, του κατέχοντοςτη μεγαλύτερη κληρονομική μερίδα. 

στ) Ο εκάστοτε Πρόεδρος του Φιλανθρωπικού Σωμα¬ 
τείου Καλαβρύτων με την επωνυμία «01 ΦΙΛΟΙ ΤΟΥ ΓΗ¬ 
ΡΟΚΟΜΕΙΟΥ». 

ζ) Ένα εκ των ευπόληπτων προσώπων της Κοινωνίας 
των Καλαβρύτων διοριζόμενον υπό του Διοικητικού Συμ¬ 
βουλίου, κατόπιν προτάσεως του ΣεΒασμιωτάτου Μη¬ 
τροπολίτου - Προέδρου του. 

2. Κατά την έναρξη ισχύοςτου παρόντος Πρόεδροςτου 
Διοικητικού Συμβουλίου είναι ο Μητροπολίτης Καλαβρύ¬ 
των και Αιγιαλείας Αμβρόσιος. 


3. Αντιπρόεδρος του Δ.Σ. διορίζεται ο υπάτου Δωρητού 
Γρηγορίου Π. Καλλιμανοπούλου ή του Κληρονόμου του 
επιλεγόμενος μεταξύ τωντριών Εκπροσώπωντου. 

4. Τον Πρόεδρο απάντα ή κωλυόμενον αναπληρώνει 
στην άσκηση όλων των αρμοδιοτήτων του ο Αντιπρόε¬ 
δρος. 

5. Το Δ.Σ. συνεδριάζει τουλάχιστον μία φορά κάθε μήνα 
στην έδρα του και στο κτίριο του «Κ.Ε.ΔΙ.Κ.» κατόπιν προ- 
σκλήσεως του Προέδρου του ή εκτάκτως κατόπιν γρα¬ 
πτής προσκλήσεως τριών τουλάχιστον Συμβούλων, ευρί- 
σκεται δε σε απαρτία όταν είναι παρόντα τουλάχιστον 
τέσσερα από τά Μέλη του. 

6. Το Δ.Σ. συγκαλείται με γραπτή πρόσκληση του Προ¬ 
έδρου, η οποία περιέχει και τα θέματα της Η μέρη αίας Δια- 
τάξεως. Η Πρόσκληση κοινοποιείται τρεις (3) τουλάχι¬ 
στον εργάσιμες ημέρες προ της ημέρας της Συνεδρίας. Η 
ημέρα αποστολής της προσκλήσεως και η ημέρα της Συ- 
νεδριάσεως δεν προσμετρώνται. 

7. Οι αποφάσεις του Δ.Σ. λαμβάνονται με απόλυτο πλει- 
οψηφία των παρόντων Μελών. Σε περίπτωση ισοψηφίας 
νικά η ψήφος του Προέδρου. 

8. Αν μετά την έναρξη της Συνεδριάσεως και μετά την 
διαπίστωση της απαρτίας κάποιο Μέλος αποχωρήσει της 
Συνεδριάσεως, η Συνεδρίαση θεωρείται έγκυρη και συνε¬ 
χίζεται μετά παραμένοντα Μέλη. 

9. Κατά την Συνεδρία του Δ.Σ. τηρούνται Πρακτικά είτε 
υπό τινός Μέλους του Δ.Σ. είτε παρ’ άλλου τίνος προσώ¬ 
που, ως Γραμματέως, Βοηθού Γραμματέως κ.λπ., οριζο- 
μένου με απόφαση του Δ.Σ. Τα Πρακτικά υπογράφονται 
από τον Πρόεδρο καιτά Μέλη του Δ.Σ., αφού προηγου¬ 
μένως αναγνωσθούν και επικυρωθούν στην επόμενη Συ¬ 
νεδρία. Η επικύρωση και υπογραφή των Π ρακτικών προη¬ 
γείται πάσης συζητήσεως επι των θεμάτων της Ημερή¬ 
σιας Διατάξεως. 

Τα Πρακτικά αναγράφουν την ημέρα, την ωρα και τον 
τόπο της συνεδριάσεως, τους παρόντες και τις λαμβανό- 
μενες αποφάσεις. Κάθε Μέλος του Δ.Σ. δικαιούται να ζη¬ 
τήσει την καταχώρηση της γνώμης του στα Πρακτικά, 
όπως επίσης και αντίγραφα των Πρακτικών. 

Κατά τα λοιπά, ως προς την συγκρότηση και λειτουργία 
του Διοικητικού Συμβουλίου, έχουν συμπληρωματικώς 
εφαρμογήν οι διατάξεις των εκάστοτε Πράξεων του Μη¬ 
τροπολίτου Καλαβρύτων και Αιγιαλείας και του Εσωτερι¬ 
κού Κανονισμού Λειτουργίας του Κ.Ε.ΔΙ.Κ. όπως ισχύει. 

10. Οι διατάξεις που διέπουν την συγκρότηση και λει- 
τουργίατωνπολυμελών οργάνων Διοικήσεως και των Νο¬ 
μικών Προσώπων Δημοσίου Δικαίου εφαρμόζονται ανα- 
λόγως και εις το Διοικητικό Συμβούλιο του «Κ.Ε.ΔΙ.Κ.». 

ΑΡΘΡΟ 9ο 

ΑΡΜΟΔΙΟΤΗΤΕΣ ΤΟΥ Δ.Σ. 

Το Δ.Σ. ειδικώτερα: 

1. Αποφασίζει επί των αιτήσεων εισαγωγής στο 
«Κ.Ε.ΔΙ.Κ.», προσδιορίζει δε το χρόνο παραμονής εκά- 
στου περιθαλπομένου και ορίζει τις τυχόν οικονομικές 
του υποχρεώσεις του εισαγομένου προσώπου. Οσάκις 
τούτο κρίνεται αναγκαίο για ειδικές περιπτώσεις προσ¬ 
διορίζει τους όρους διαμονής και ενδιαιτήσεώς του εισα- 
γομένου για περίθαλψη, σε περίπτωση που οι όροι αυτοί 
δεν προσδιορίζονται στον παρόντα Κανονισμό. 

2. Αποφασίζει για τις εκδηλώσεις που γίνονται στο 
«Κ.Ε.ΔΙ.Κ.», σύμφωνα με τον σκοπό του. 

3. Διορίζει τον Διευθυντή του Κ. Ε.ΔΙ. Κ. 

4. Ασκεί την πειθαρχική δικαιοδοσία στους τροφίμους 
του «Κ.Ε.ΔΙ.Κ.», σύμφωνα με τα οριζόμενα στο άρθρο 12 
του παρόντος. 

5. Αποφασίζει την πρόσληψη και απόλυση των εργαζο¬ 
μένων στο «Κ.Ε.ΔΙ.Κ.», επιβάλλει δε τα αναγκαία εκάστο- 
τε πειθαρχικά μέτρα. 

ό. Εγκρίνει τον ετήσιο οικονομικό Προϋπολογισμό και 
Απολογισμό Διαχειρίσεωςτου «Κ.Ε.ΔΙ.Κ.». 

Προκειμένου το Δ.Σ. να αποφασίσει επί θέματος της 
Ημερήσιας Διατάξεως απαιτείται σχετική εισήγηση του 
Διευθυντού του «Κ.Ε.ΔΙ.Κ.». Η εισήγηση φέρεται στο Συμ¬ 
βούλιο από τον ίδιο τον Διευθυντή, ο οποίος κανονικώς 
παρίσταται στην σχετική συνεδρίαση, εκτός αν άλλως 
ήθελε κατά περίπτωση αποφασισθή από το Δ.Σ. για ειδι¬ 
κούς λόγους, οπότε και αποχωρεί της αιθούσης, ένθα η 
Συνεδρία, πρό της λήψεως αποφάσεως. 

ΑΡΘΡΟ 10ο 

ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ 

Ο Μητροπολίτης Καλαβρύτων και Αιγιαλείας ως Πρόε¬ 
δρος του Δ.Σ. έχει όλες τις αρμοδιότητες, που απορρέ¬ 
ουν εκ της ιδιότητος του ταύτης και δη: 

1. Εκπροσωπείτο «Κ.Ε.ΔΙ.Κ.» εξωδίκως και δικαστικώς 
ενώπιον πάσης εκκλησιαστικής, δικαστικής, διοικητικής 
φορολογικής κ.λπ. Αρχής ως και ενώπιον παντός νομικού 
ή φυσικού Προσώπου και Οργανισμού πράττων και ενερ¬ 
γών τα δέοντα για την προώθηση των υποθέσεων του 
«Κ.Ε.ΔΙ.Κ.». Με ειδική απόφασή τούτο Δ.Σ. και για συγκε¬ 
κριμένη εκάστοτε υπόθεση το Δ.Σ. του «Κ.Ε.ΔΙ.Κ.» δύνα- 
ται να αναθέτει σε άλλο μέλος του Δ.Σ. την εκπροσώπησή 
του. 

2. Συγκαλείτο Δ.Σ. καικαταρτίζειτηνΗμερησίαΔιάταξη. 

3. Εκτελεί τις Αποφάσεις του Δ.Σ. και υπογράφει τα 
εξερχόμενα έγγραφα. 

ΑΡΘΡΟ 11ο 

ΑΡΜΟΔΙΟΤΗΤΕΣ ΤΟΥ ΓΡΑΜΜΑΤΕΩΣ 

Το Διοικητικό Συμβούλιο με Απόφασή του ορίζει εκ των 
μελών του, τον Γραμματέα. Ο Γραμματέας του Δ.Σ. είναι 
υπεύθυνος για την τήρηση των Πρακτικών των συνεδριά- 
σεωντου Δ.Σ., την διεξαγωγή της αλληλογραφίας και την 
διασφάλιση του Αρχείου. 

Ο Γραμματεύς του Δ.Σ., κατόπιν αποφάσεως του Δ.Σ, 
δύναται να επικουρείται στο έργο του από κάποιο Διοικη¬ 
τικό υπάλληλο Γραμματέα-Χειριστή Ηλεκτρονικού Υπο¬ 
λογιστή. 

ΑΡΘΡΟ 12ο 
ΔΙΕΥΘΥΝΤΗΣ 

1. Διευθυντής του «Κ.Ε.ΔΙ.Κ.» ορίζεται κληρικός τις της 
Ιεράς Μητροπόλεως ή και προσοντούχος λαϊκός υπάλλη¬ 
λος, διοριζόμενος κατάτα ανωτέρω, κατά προτίμηση πτυ- 
χιούχοςτης Θεολογικής ή άλληςτινός ανωτάτης Σχολής. 

Ο Διευθυντής του «Κ.Ε.ΔΙ.Κ.»: 

α) Επιτηρεί, ελέγχει και επιβάλλει την καλή λειτουργία 
και οργάνωση του «Κ.Ε.ΔΙ.Κ.», σύμφωνα με τις διατάξεις 
του του παρόντος Κανονισμού, τους όρους του υπ’ αριθμ. 
43754/1985 Δωρητηρίου Συμβολαίου, όπως τροποποιη- 
θέν ισχύει σήμερα, με τις συμπληρωματικές διατάξεις 
των εκάστοτε πράξεων του Μητροπολίτου Καλαβρύτων 
και Αιγιαλείας, του Εσωτερικού Κανονισμού Λειτουργίας 
του «Κ.Ε.ΔΙ.Κ.», όπως εκάστοτε ισχύει, και τις αποφάσεις 
του Δ.Σ. 


β) Εισηγείται προς το Δ.Σ. την αποδοχή ή απόρριψη των 
αιτήσεων για εισαγωγή στο «Κ.Ε.Δ.Ι.Κ.». 

γ) Εποπτεύει του προσωπικού του «Κ.Ε.ΔΙ.Κ.». 

δ) Εισηγείται προς το Δ.Σ. την λήψη πειθαρχικών μέ¬ 
τρων εις βάρος των τροφίμων ή των φίλο ξένο υμένων στο 
«Κ.Ε.ΔΙ.Κ.». 

ε) Τηρεί τά βιβλία, περί των οποίων προβλέπει το άρθρο 
14 του παρόντος Κανονισμού. 

2. Σε κάθε αλλαγή Διευθυντού ενεργείται νέα απογραφή. 

ΑΡΘΡΟ 13ο 
ΠΡΟΣΩΠΙΚΟ 

1. Το απασχολούμενο στο «Κ.Ε.ΔΙ.Κ.» προσωπικό δια- 
κρίνεται σε εθελοντικό και σε αμειβόμενο. 

Στο εθελοντικό προσωπικό συγκαταλέγονται όσοι - άν- 
δρεςή γυναίκες - με τη θέλησή τους καιάνευ αμοιβής πα¬ 
ρέχουν τις υπηρεσίες τους στο Ίδρυμα προς εκπλήρωση 
και εφαρμογή της περί αγάπης ως της καινής εντολής του 
Κυρίου ημών Ιησού Χριστού. 

Το αμειβόμενο προσωπικό προσλαμβάνεται κατ’ επιλο¬ 
γήν, αμείβεται δε και απολύεται με αποφάσεις του Δ.Σ., οι 
οποίες λαμβάνονται σύμφωνα με τους όρους των σχετικών 
συλλογικών Συμβάσεων Εργασίας, ατομικών και συλλογι¬ 
κών, τους Νόμους που διέπουντο εργατικό και υπαλληλικό 
προσωπικό των Εκκλησιαστικών καιτου Κανονισμού της Ιε¬ 
ράς Συνόδου της Εκκλησίας της Ελλάδος «Περί Εκκλησια¬ 
στικών Υπαλλήλων», όπως εκάστοτε ούτος ισχύει. 

2. Το προσωπικό διακρίνεται σε Διοικητικό, Επιστημονι¬ 
κό, Νοσηλευτικό, Ειδικών καθηκόντων, Τεχνικό, Καθαριό- 
τητος και Ευτρεπισμού. 


α) ΔΙΟΙΚΗΤΙΚΟ 

Διευθυντής, 

θέση μία 

Γ ραμματεύς- χειριστής Η.Υ., 

θέση μία 

Διαχειριστής, 

θέση μία 

β) ΕΠΙΣΤΗΜΟΝΙΚΟ 

Ιατρός Γ ενικής ιατρικής 

θέση μία, 

μερικής απασχολήσεως 

Ιατρός Ψυχολόγος μερικής απασχολήσεως 

θέση μία 

Υ) ΝΟΣΗΛΕΥΤΙΚΟ 

Αδελφή Προϊσταμένη 

θέσεις δύο 

με 3ετή ή 4ετή φοίτηση, 

Νοσηλεύτριες και Νοσηλευτές 

θέσεις δέκα 

δ) ΕΙΔΙΚΩΝ ΚΑΘΗΚΟΝΤΩΝ 
Φυσιοθεραπευτής μερικής απασχολήσεως, 

θέση μία 

Κοινωνική Λειτουργός, 

θέση μία 

Εργοθεραπευτής μερικής απασχολήσεως θέση μία 

Μάγειρας, 

θέση μία 

Βοηθός Μάγειρα 

θέση μία 

Οδηγός αυτοκινήτου, 

θέση μία 

θυρωρός, 

θέση μία 

Γ ενικών καθηκόντων, 

θέση μία 

Φύλακες, νυκτοφύλακες, 

θέσεις δύο 

Όσοι πρόκειται να καταλάβουν θέσεις επιστημονικού ή 


νοσηλευτικού προσωπικού ή μίαν από τις παραπάνω έξη 
πρώτες ειδικότητες της κατηγορίας Ειδικών Καθηκόντων 


οφείλουν να έχουν άδειαν ασκήσεως επαγγέλματος, 
ε) ΤΕΧΝΙΚΟ ΠΡΟΣΩΠΙΚΟ 

Τεχνίτης-Συντηρητής κτιρίου και εγκαταστάσεων θέση 
μία 

στ) ΤΟΜΕΑΣ ΚΑΘΑΡΙΟΤΗΤΟΣ ΚΑΙ ΕΥΤΡΕΠΙΣΜΟΥ 
Καθαρίστριες, θέσεις οκτώ 

Πλύντριες - σιδερώτριες, θέσεις τρεις 

Τραπεζοκόμοι, θέσεις δύο 




11232 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Με απόφαση του Δ.Σ. προσδιορίζονται τα καθήκοντα 
των εργαζομένων κατά κατηγορία και ειδικότητα, αναφέ- 
ρονται δεταύτα στη Σύμβαση Εργασίας η οποία συνομο- 
λογείται μεταξύ του «Κ.Ε.ΔΙ.Κ.» και του εργαζομένου επι¬ 
κείμενης της πληρώσεως μιας εκάστης κενής θέσεως. 

4. Μπορεί επίσης να απαιτηθεί ή μόνιμη ή περιστασιακή 
διαμονή του προσλαμβανομένου εντός του «Κ.Ε.ΔΙ.Κ.», 
όταν η ανάγκη το απαιτεί. Στην περίπτωση αυτή η διαμο¬ 
νή και ή σίτιση, που παρέχονται στον εργαζόμενο, συμ¬ 
ψηφίζονται στις αποδοχές του. 

5. Η πλήρωση των ως άνω θέσεων θα γίνεται σύμφωνα 
με τις ανάγκες του Ιδρύματος εν συνδυασμώ και με τις οι¬ 
κονομικές δυνατότητές του. 

6. Το Δ.Σ. ασκεί τον έλεγχο και την εποπτεία επί του πό¬ 
σης φύσεως προσωπικού του Ιδρύματος είτε διά του Δι- 
ευθυντού του «Κ.Ε.ΔΙ.Κ.», είτε δι’ εντεταλμένου Μέλους 
του. 

7. Δι’ αποφάσεως του Διοικητικού Συμβουλίου, κυρου- 
μένης με Πράξη του Μητροπολίτου Καλαβρύτων και Αι- 
γιαλείας: 

α) καθορίζονται οι οργανικές θέσεις, τα προσόντα, το 
ύψος των μισθών και ημερομισθίων του προσωπικού του 
Κ.Ε.ΔΙ.Κ., 

β) τροποποείται και συμπληρώνεται ο εν ισχύει Εσωτε¬ 
ρικός Κανονισμός του Κ.Ε.ΔΙ.Κ., ο οποίος μεταξύ άλλων 
περιέχει διατάξεις αφορώσες γενικώς μεν εις (αα) τον 
έλεγχο των δαπανών και της εν γένει διαχειρίσεως χρη¬ 
ματικού, (ββ) τον καθορισμό ορίου ηλικίας και καταστά- 
σεως υγείας των εισαγομένων στις δύο Μονάδες Φροντί- 
δος Ηλικιωμένων (Μ.Φ.Η.), της ιατρικήςπαρακολουθήσε- 
ως και περιθάλψεως των εισαγομένων, (γγ) τον 
καθορισμόν ωρών λειτουργίας της Βιβλιοθήκης, χρήσε- 
ως των κοινοχρήστων χώρων και διαθέσεως των αιθου¬ 
σών για τις πολιτιστικές εκδηλώσεις-διαλέξεις, ειδικότε¬ 
ρα δε εις (δδ) τον καθορισμό των πειθαρχικών παραπτω- 
μάτωντων εισαγομένων, την διαδικασίαν βεβαιώσεως και 
επιβολής των αναγκαίων κυρώσεων, καί τέλος εις τους 
όρους φιλοξενίας εις τον Ξενώνα του Κ.Ε.ΔΙ.Κ. 

ΑΡΘΡΟ 14ο 
ΤΗΡΟΥΜΕΝΑ ΒΙΒΛΙΑ 

ΣΤΟ «Κ.Ε.ΔΙ.Κ.» τηρούνται τα ακόλουθα βιβλία: 

α) Πρωτόκολλο εισερχόμενης και εξερχόμενης αλλη¬ 
λογραφίας. 

β) Βιβλίον Πρακτικών του Διοικητικού Συμβουλίου. 

γ) Μητρώο των Περιθαλπομένων ηλικιωμένων, όπου κα¬ 
ταχωρίζονται όλες οι μεταβολές. 

δ) Ποινολόγιο. 

ε) Βιβλίο Απογραφής Υλικού και εγκαταστάσεων, 


στ) Βιβλίο Χρεώσεως Ατομικών Ειδών. 

ζ) Βιβλίο Αποθήκης Τροφίμων. 

η) Βιβλίο Αναλωσίμου Υλικού. 

θ) Βιβλίο μη Αναλωσίμου Υλικού και Εγκαταστάσεων 

ι) Κτηματολόγιο. 

Κατά την κρίση του Δ.Σ. μερικά των βιβλίων αυτών 
ημπορούν να παραλείπωνται και άλλα να προστίθενται. 

ΑΡΘΡΟ 15ο 

ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ 

Είναι δυνατή η τροποποίηση του παρόντος Κανονισμού 
κατόπιν Αποφάσεως του Δ.Σ., υπό τον όρον της ομοφω¬ 
νίας των μελών του Δ.Σ. περί της συγκεκριμένης τροπο- 
ποιήσεως, επιφυλασσομένης δε και της ειδικής ρήτρας 
του άρθρου 7 του υπ’ αριθμ. 43754/1985 Δωρητηρίου 
Συμβολαίου. 

Κάθε θέμα, περί του οποίου δεν προβλέπει ο παρόν Κα¬ 
νονισμός, επιλύεται δι’ αποφάσεων του Διοικητικού Συμ¬ 
βουλίου. 

ΑΡΘΡΟ 16ο 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Κατά ρητή επιθυμία του Μεγάλου Δωρητού των Κα¬ 
λαβρύτων Γρηγορίου Περ. Καλλιμανοπούλου, περιεχό- 
μενη στο άρθρο 3 του υπ’ αριθμ. 42592/2004 νεωτέρου 
Δωρητηρίου Συμβολαίου, ο ΣεΒασμιώτατος Μητροπολί¬ 
της Καλαβρύτων καί Αιγιαλείας Αμβρόσιος (κατά κόσμον 
Αθανάσιος Λενής) θα εξακολουθήση να ασκή ισοβίως και 
πλήρως τα καθήκοντα του Προέδρου το Δ.Σ. του 
«Κ.Ε.ΔΙ.Κ.».Ήτοι και στην περίπτωση ακόμη κατά την 
οποία, παραιτούμενος της θέσεώςτου ως Μητροπολίτου 
της Ιεράς Μητροπόλεως Καλαβρύτων και Αιγιαλείας και 
εξερχόμενος της ενεργού Υπηρεσίας, θα καθίστατο 
«πρώην Μητροπολίτης Καλαβρύτων και Αιγιαλείας», ού- 
τος θα εξακολουθεί να είναι ο ισόβιος Πρόεδρος του Δι¬ 
οικητικού Συμβουλίου του «Κ.Ε.ΔΙ.Κ.» και να ασκή κανονι¬ 
κά τα καθήκοντα του από τη θέση αυτή. 

2. Κάθε προγενέστερη γενική ά ειδική διάταξη, αντικεί- 
μενη στον παρόντα Κανονισμό λειτουργίας το» Κ.Ε.ΔΙ.Κ., 
καταργείται. 

ΑΡΘΡΟ 17ο 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αίγιο, 19 Μάίου 2004 
Ο Μητροπολίτης 

Τ Ο Καλαβρύτων & Αιγιαλείας ΑΜΒΡΟΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




